Tomeu’s hus er virkelig dejligt - flot og meget smagfuldt indrettet. Fuldt udstyret - der mangler intet. Et stort plus er den lukket gårdhave - som vi havde den største fornøjelse af. Huset er placeret i en spansk landsby - uden at være overrendt af turister. Byen har en masse gode spisesteder, cafeer, marked om fredagen, bager, slagter, supermarked, en lækker hatte/kurve butik, en delikatessebutik - og masse af charme. Strandene ligger omkring 20 minutters kørsel fra byen. Vi havde et perfekt ophold og kommer gerne igen.